Võrdse esindatuse pooldajad peavad naiste arvu parlamendis (eelkõige võrreldes nende osakaaluga rahvastikus) liiga väikeseks, teised toovad  vastuargumendiks seisukoha, et oluline ei ole mitte inimese sugu, vaid see, mida ta suudab rahva ja riigi heaks ära teha. Viimastelt võiks ju küsida, kas naised siis ei ole võimelised riiki ja rahvast teenima. Eesti ajalugu pakub palju suurepäraseid näiteid naiste edukast poliitilisest tegevusest.